АҞӘА, ажьырныҳәа 7-Sputnik. Гагра араион аҟны абнаҿы амцакрақәа аҩнқәа рҟынӡа инаӡеит, абри атәы Sputnik иазеиҭеиҳәеит Гагра араиони Гагра ақалақьи аиқәырхара- абылрацәыхьчаратә ҟәша аиҳабы Давид Бганба.
"Уажәазы амцарцәаҩцәа ргәыԥқәа аргылара ҳаҿуп аҩнқәа рыхьчаразы", - иҳәеит иара.
Бганба иажәақәа рыла, амца анхарҭаҩнқәа зынӡа ирзааигәоуп, 150 метра инареиҳаны.
Амцарцәаҩцәа амцакра аҵакыра рзышьақәыдмыргылеит, иҳәеит аиқәырхаҩ.
Гали Очамчыреи рраионқәа абнарақәа рҿы иазгәаҭоуп амцакра ҿыцқәа, ҳәа аанацҳауеит Аԥсны АҶА.